Y. 
ANNALES MUSEI NATIONALIS HUNGABICI. 
1907 . 
ADATOK AZ ALDROVANDA VESICULOSA L. 
ISMERETÉHEZ. 
MoESZ GuSZTAV-tÓl. 
(Y— VII. tábla.) 
UEBER ALDROYANDA VESICULOSA L. 
Von Gustav Moesz. 
(Taf. V— VII.) 
I. Bevezetés. 
Az 1901. év junius havában, moszatgyüjtés közben, nagy meg¬ 
lepetésemre Aldrovandá -ra akadtam a brassói Fortyogó (Ge- 
spreng) mocsár hínárjában. Ez idő óta állandó figyelemmel kísértem ez 
érdekes növény ottani előfordulását. Mivel a különben is kis terje¬ 
delmű Fortyogó mocsárban csak igen szűk helyen él, az a gondolat 
támadt bennem, hogy e növény vagy a Barczaság, vagy a három- 
széki Szépmező nagyobb lápjaiban, a Feketeügy vagy az Olt 
folyók holtágaiban bizonyára nagyobb mennyiségben is terem. Ez irány¬ 
ban tett számos kirándulásom egyike meghozta a várt eredményt : 1906 
augusztus 9-én Háromszékmegyében, a rétyi Nyír egyik tavában 
csakugyan rábukkantam. A tó színét sok ezrével lepte el. Nagy része 
virágzott. Aug. 17-én újból fölkerestem és újból gyűjtöttem. 
A brassói Aldrovandá -n megkezdett vizsgálataimat kiegészíthettem 
az új anyag vizsgálatával. Összebasonlításúl átnéztem a Magyar Nemz. 
Muzeum Aldrovanda -gyűjteményét is. így jött létre jelen munkám, 
melyben kiterjeszkedem az Aldrovanda lehetőleg teljes irodalmára, fon¬ 
tosabb morfológiai bélyegeinek összehasonlítására és összes eddig isme¬ 
retes termőhelyeinek elősorolására is. 
Az Aldrovandá -ra vonatkozó irodalom összeállításával hasznos 
szolgálatot vélek teljesíteni mindazoknak, kik e növénynyel foglalkozni 
fognak. És hogy ez az összeállítás ne csak száraz elősorolás legyen, 
azért kevés kivétellel a munkák rövid tartalmát is közlöm. És mivel a 
munkák megjelenésük ideje szerint vannak csoportosítva, ez az össze¬ 
állítás magában foglalja az Aldrovanda egész történetét is. 
